Դոնալդ Լ. Թրամփ

**Դոնալդ Լինն** «**Սկիպ**» **Թրամփ** (**, ), ամերիկացի ուռուցքաբան, որը 2015 թվականի հունվարից ի վեր Վիրջինիա նահանգի Ֆոլլս Չըրչ քաղաքում գտնվող Ինովա Շառ քաղցկեղի ինստիտուտի  գլխավոր գործադիր տնօրենն է։ Նա ԱՄՆ ներկայիս նախագահ Դոնալդ Ջ. Թրամփի ազգականը չէ և նրա հետ ոչ մի ազգակցական կապ չունի։

## Վաղ կյանք և կրթություն
Թրամփը ծնվել և մեծացել է Նյու Յորքում։ Նա ստացել է բակալավրի բժշկական աստիճան Ջոնս Հոփքինսի համալսարանում, որտեղ նա նաև ավարտել է կլինիկական օրդինատուրան։

## Կարիերա
Թրամփի առաջին աշխատանքը եղել է Ֆիլադելֆիայի ռազմածովային հիվանդանոցում: Հետագայում նա աշխատել է Ջոնս Հոփքինսի համալսարանում, Դյուկի համալսարանում և Փիթսբուրգի համալսարանում: 2002 թվականին նա աշխատանքի է անցել Ռոսվել Պարկի համալիր քաղցկեղի կենտրոնում որպես ինստիտուտի տնօրենի տեղակալ և կլինիկական հետազոտությունների գծով փոխնախագահ։ 2007 թվականին նա դարձել է կենտրոնի նախագահ և մնացել է պաշտոնում մինչև 2014 թվականի դեկտեմբերին թոշակի անցնելը: Ռոսվել Պարկի տնօրենների խորհրդի նախագահն ասել է, որ «Ռոսվել Պարկի կլինիկական եկամուտները և հիվանդների խնամքի ծրագրերը շարունակում են աճել, քանի որ դոկտոր Թրամփը եղել է ինստիտուտի «վերափոխման գործընթացի» առաջատարը: Նա ղեկավարել է մի շարք կարևոր նախաձեռնություններ, որոնք մեծ ներուժ ունեն բարելավելու տեղական և տարածաշրջանային առողջապահական գործընկերների հետ համագործակցությունները, դրանով օգուտ բերելով քաղցկեղով հիվանդներին ոչ միայն Ռոսվել Պարկում, այլև Նյու Յորքի հյուսիսում»։

## Հարաբերությունները նախագահ Դոնալդ Թրամփի հետ
Ուռուցքաբանության ոլորտում իր աշխատանքից բացի, Թրամփը հայտնի է ԱՄՆ նախագահ Դոնալդ Ջ. Թրամփի հետ ընդհանուր անուն ու ազգանուն ունենալու համար։ Նրանք ազգակցական կապ չունեն։ Նա համաձայն չէ Դոնալդ Ջ. Թրամփի քաղաքական տեսակետների հետ և քաղաքական գործչի հռետորաբանությունը համարում է «թշնամական»։ Նա չի քվեարկել Թրամփի օգտին 2016 թվականի ընտրությունների ժամանակ։ Ուռուցքաբանին հաճախ անվանում են «մյուս Դոնալդ Թրամփ», և նա տասնամյակներ շարունակ բազմիցս բախվել է շփոթությունների և տարբեր խնդիրների՝ կապված գործարարի հետ, ով իրենից մեկ տարի մեծ է։ Թրամփի քաղաքական վերելքի ֆոնին ուռուցքաբանը սկսել է ավելի հաճախ օգտագործել իր «Սկիպ» մականունը։ 

Դոնալդ Լ. Թրամփը 1980-ականներին նամակի միջոցով կապ է հաստատել Թրամփի ընտանիքի հետ։ 2007 թվականին բժիշկ Թրամփի հիվանդներից մեկը կապ է հաստատել գործարարի հետ, և գործարարը պատասխանել է նամակով, և մերժել է ուռուցքաբանի ղեկավարած քաղցկեղի կենտրոնին նվիրատվություն կատարելու առաջարկը։ 2010 թվականին Դոնալդ Թրամփը հեռախոսոազրույց է ունեցել, որի ընթացքում Դոնալդ Ջ. Թրամփը խնդրել է իր ընկերոջ որդուն ավելացնել կլինիկական փորձարկումների թիմին։ Չնայած որ փորձարկմանը նոր հիվանդ ավելացնելու համար արդեն շատ ուշ էր, բժիշկ Թրամփը խնդրել է գործարարին սափրել գլուխը։ Գործարարը հրաժարվել է, և փոխարենը Դոնալդ Ջ. Թրամփի հիմնադրամի միջոցով 30,000 դոլար ուղարկել։ Նույն թվականին մի տեսանյութում գործարար Թրամփն ասել է. «Դոնալդ Լ. Թրամփը, որը դու ես, հավանաբար ավելի կարևոր է, քան Դոնալդ Ջ. Թրամփը, որը ես եմ։»։

## Պատիվներ և մրցանակներ
Թրամփը Մեդեիլլ քոլեջի կողմից ստացել է բժշկության և բիզնեսի ոլորտում Ողջ Կյանքի Նվաճումների մրցանակ, և Ջոնս Հոփքինսի համալսարանի շրջանավարտների ասոցիացիայի կողմից շնորհվել է «Ակնառու շրջանավարտների» մրցանակի:

## Ծանոթագրություններ

Կատեգորիա:1945 ծնունդներ
Կատեգորիա:Ապրող անձինք
Կատեգորիա:Ուռուցքաբաններ